Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: az 1071/1998. (V. 22.) Korm. határozathoz
Paragraph Index: 1072

2. Társadalmi környezet A hírközlés munkaerő-megtartó és foglalkoztató képessége lényegesen nem csökken, mivel várhatóan jelentős számú új szereplő lép be a piacra. A társadalmi individualizáció ellenére új integrációs szükségletként jelenik meg az ún. információs országúton való találkozás sokszínű egyéni igénye. Az információs infrastruktúrával szembeni kereslet az egyéni fogyasztó szintjén alacsony jövedelem rugalmasságú. A gazdasági rendszerváltozással felerősödő területi differenciák sokkal inkább a termelési feltételek különbözőségében jelennek meg, mintsem a jövedelemszerzés és költekezés eltéréseiben. A nemkívánatos regionális polarizáció további erősödésének feltartóztatására irányuló törekvések akkor lehetnek eredményesek, ha meghatározó módon tudnak érvényesülni azok a település fejlesztési programok, amelyek lehetővé teszik a hátrányos helyzetű kistérségek újra integrálódását. Ezek keretében a hírközlés területén ki kell dolgozni a teleház, intelligens város és intelligens régió programokat, melyek megvalósítása és működtetése évente kb. 1 Mrd Ft költségvetései forrást igényel. A programokkal kapcsolatos első lépések megtörténtek. A KHVM fejezeti kezelésű előirányzatának igénybevételére ilyen jellegű pályázatok kedvező elbírálásban részesültek.

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes